c: text/html

text:
Bumbogo: Imyaka ibiri ibasigiye intambwe ikomeye mu iterambere
Mu myaka ibiri ishize abatuye umurenge wa Bumbogo, uherereye mu karere ka Gasabo, bageze ku bikorwa byinshi by’iterambere haba mu bukungu no mu mibereho myiza yabo.
Umunyamabanga Nshingwabikorwa w’umurenge wa Bumbogo Ntaganzwa Jean Marie Vianney atangaza ko mu gihe cy’imyaka ibiri ishize, uwo murenge wahinduye isura ku buryo butangaje.
Ntaganzwa ati ”abaturage basigaye bafite imyumvire ishimishije, kuko noneho usanga ntawutitabira gahunda za Leta ugereranyije n’uko mbere byari bimeze.” (...)
Mu myaka ibiri ishize abatuye umurenge wa Bumbogo, uherereye mu karere ka Gasabo, bageze ku bikorwa byinshi by’iterambere haba mu bukungu no mu mibereho myiza yabo.
Umunyamabanga Nshingwabikorwa w’umurenge wa Bumbogo Ntaganzwa Jean Marie Vianney atangaza ko mu gihe cy’imyaka ibiri ishize, uwo murenge wahinduye isura ku buryo butangaje.
Ntaganzwa ati ”abaturage basigaye bafite imyumvire ishimishije, kuko noneho usanga ntawutitabira gahunda za Leta ugereranyije n’uko mbere byari bimeze.”
Ntaganzwa akomeza avuga ko abaturage bitabira gushyira mu bikorwa gahunda za Leta ku kigereranyo cya 90% kandi n’ubukangurambaga bukaba bugikomeza.
Avuga kuri bimwe mu bikorwa by’indashyikirwa umurenge wa Bumbogo umaze kugeraho birimo ibiro by’umurenge SACCO bikaba byarabatwaye asaga Miliyoni 32 z’amafaranga y’u Rwanda n’inzu y’imyidagaduro yatwaye amafaranga angana na Miliyoni 9.
Mu miryango 5000 yagombaga kubona umuriro w’amashanyarazi, igera ku 1800 yamaze kuwubona mu gihe abasigaye na bo bitazarenza mu mezi atatu ari mbere batarawugezwaho.
Mu gukwirakwiza amazi meza mu baturage, ku bufatanye n’ikigo gishinzwe ingufu, amazi n’isuku (EWASA) ngo bitarenze ukwezi kwa Gashyantare 2013, abaturage bazaba bamaze kugezwaho amazi meza.
Ntaganzwa ati ”kubera ibura ry’amazi, mbere wasabaga amazi umuturage w’i Bumbogo, akaguha amata bitewe n’uko ari yo yabonekaga kurusha amazi.” Yongeraho ko ubu bamaze kuzuza ikigega kinini cy’amazi azakwirakwizwa mu murenge wose.
Mu burezi, umurenge wa Bumbogo wishimira ko wamaze kuzuza amashuri y’uburezi bw’ibanze bw’imyaka 12 kukigereranyo cya 100%, akaba ari nta mwana ubura aho yigira, igisigaye ari amacumbi y’abarimu.
Abaturage babonye inka binyujijwe muri gahunda ya Girinka bangana na 353, mu gihe mu bijyanye n’ikoranabuhanga bitarenze uyu mwaka baraba bamaze kuzuza inzu y’ikoranabuhanga “Télécentre”, izafasha abaturage gukoresha ikoranabuhanga cyane cyane urubyiruko.
Ntaganzwa asaba abaturage gukomeza kugira uruhare mu iterambere ryabo, birinda icyatuma basubira inyuma
Umurenge wa Bumbogo uherereye mu karere ka Gasabo ugizwe n’utugari 7 ukaba utuwe n’abaturage bagera ku 26,215 bagiye batuye ku buryo butandukanye.
Uwafashe amafoto: Ange de la Victoire Dusabemungu
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]

robotstxt: allowed

filter: keep


text:
Dominic Nic ni umuririmbyi akaba n’umwanditsi w’indirimbo zihimbaza Imana (Gospel Songs). Amazina ye yose ni Dominic Nic Ashimwe, afite ubwenegihugu bw’ubunyarwanda, afite ibiro 74.5, uburebure bwa metero 1.72, ni umusore w’imibiri yombi. Mu mabara akunda higanjemo cyane umweru, arangwa no gucisha make, kubaha buri wese, kuganira cyane no gusetsa mu bandi.
Yavutse ku itariki ya 10 Ukuboza 1986, avukira ahahoze hitwa Perefegitura ya Gisenyi, ubu hitwa mu Ntara y’I burengerazuba. Ni umwana wa mbere mu muryango w’abana 6. Papa we umubyara yitwa Mbonigaba Anselme naho mama we yitwa Kamashyuza Veronique. Mu mwaka wa 1998, nibwo papa we umubyara yitabye imana azize uburwayi. Ubu Dominic Nic asigaranye mama we hamwe n’abavandimwe be 5.
Ku myaka ine, Dominic Nick yatangiye amashuri y’inshuke. Nyuma yimyaka 2, nibwo Dominic Nic yatangiye amashuri abanza mu kigo cyitwa Gacuba/II. Mu mwaka wa 2001, nyuma yo gutsinda ikizamini gisoza amashuri abanza, Dominic Nic yoherejwe gutangira icyiciro cyambere cy’amashuri yisumbuye (Tronc Commun), mu kigo cyitwa “ESSA Gisenyi” ahamara imyaka 3 hanyuma yoherezwa kurangiza amashuri ye yisumbuye mu kigo cyitwa “Collège Inyemeramihigo”. Mu mwaka wa 2007, nyuma yo gutsinda ikizamini gisoza amashuri yisumbuye, aho yahawe impamya-bumenyi y’amashuri yisumbuye A2, mu ishami ry’ubumenyamuntu (Sciences Humaines).
Ku myaka 8 gusa nibwo Dominic Nic yatangiye aririmba mu rusengero rwitwa Bethel rubarizwa mu itorero rya ADEPR (Association Des Eglises Pentecote du Rwanda), muri chorale y’abana bato yitwa Chorale Tumaini. Mu bwana bwe yakunze kumva abaririmbyi b’ibyamamare kw’isi nka Lucky Dube, R.Kelly, Craig David n’abandi.
Buhoro buhoro akomeza azamuka ariko icyakomeje kugaragarira buri wese haba ababyeyi be ndetse na bagenzi be mumikurire ye, ni uko yakomeje kugaragaza ko afite impano koko. Urro ni nk’aho ku myaka 11 gusa Dominic Nick, yahimbye indirimbo ye yambere yise “Mana Rurema”. Yanakomeje kugaragaza inyota yo kwiga gucuranga ibyuma bya muzika : Guitar, Piano n’ibindi.
Hashize igihe gito, yaje gukora Itsinda afatanije na bagenzi be baririmbanaga muri chorale harimo uwitwa Tumaini ndetse na Amani maze bakora Itsinda ry’abasore 3 ryitwaga “God’s Gift Group”. Iri tsinda ariko ntiryakomeje gukorana kuko nyuma y’imyaka mike buri wese yagiye gukomeza amasomo ye ahantu hanyuranye n’ahundi nuko bituma badakomeza kuririmbana.
Ku ishuri aho yize hose, Dominick Nick yakomeje kujya aririmbana na bagenzi be bigana, ayobora amatsinda yo kuramya no guhimbaza yo mu bigo yigagamo, kugeza ubwo arangije amashuri ye mu mwaka wa 2007. Mu mpera z’umwaka wa 2008, ni bwo Dominic Nic yagiye muri studio yitwa “Alphanet Studio” yakoreraga mu gihugu cya Repuburika iharanira Demokarasi ya Congo (RDC), mu mujyi wa Goma, uyu ukaba ari umugi wegeranye n’umugi wa Gisenyi aho avuka, maze akorana n’umu-producteur utunganya umuziki witwa Frank Mastola indirimbo audio yitwa “Inshuti nziza” ari nayo yakozwe bwambere kuri album.
Nyuma y’iyi ndirimbo yakomeje ategura n’izindi ndirimbo arizo : Nemerewe kwinjira, Ntihinduka, Ntacyadutanya, Ingoma, Nditabye, Ineza yaririmbanye n’undi muhanzi w’umunyarwanda witwa Faycal Ngeruka, na Arikumwe natwe (ari nayo yitiriye iyi album ye yambere) izi zose zashyizwe hamwe mu mwaka wa 2010, kuri album ye yambere yise “Ari Kumwe Natwe”. Igitaramo cye cya mbere, Dominic Nick yagikoze tariki ya 28 Werurwe 2010, ashyira ahagaragara iyi album ye “Arikumwe natwe”. Iki gitaramo yagikoreye I Kigali. Nyuma yahoo, ku itariki 09 Nyakanga 2010 Dominic Nic yerekeje muri kaminuza nkuru y’u Rwanda (National University of Rwanda) naho ataramira abanyeshuri baho, iki kikaba ari igitaramo cyo guhimbaza Imana kitazibagirana muri iyi kaminuza.
Nyuma y’icyo gitaramo, Dominic Nic yatangiye gutegura amashusho y’indirimbo ze (Clip Video). Ku itariki ya 19 Ukuboza 2010, nibwo yakoze indi ikindi gitaramo (concert) cyo gushyira ahagaragara album ye ya mbere y’amashusho(DVD). Iyi DVD nayo ikaba yaritiriwe album “Ari Kumwe Natwe”. Mu njyana akunda kuririmba, harimo injyana ya R&B, Slow-R&B, n’izindi njyana nyafurika muri rusange. Ibyuma bya muzika ashobora gucuranga harimo Guitar na Piano.
Mu bihembo amaze guhabwa harimo igihembo yahawe ku itariki ya 26 Kanama 2010 agihawe na Moriah Entertainment Group cy’uko Album ye Ari kumwe Natwe yabaye iya mbere mu kwezi kwa karindwi muri enye zahatanaga. Ku itariki ya 20 Gicurasi 2011, nibwo Dominic Nic yegukanye na none ikindi gihembo cyitwa Salax Awards, nk’umuhanzi w’indirimbo zihimbaza Imana witwaye neza mu mwaka wa 2010. Ibi bikaba ari ibihembo bitangwa na Ikirezi Group, ihemba abahanzi baba baritwaye neza umwaka wose.
Inzozi ze ni uko yazaba umuhanzi ukomeye haba mu Rwanda ndetse no ku isi yose akabasha kubwira abantu bose iby’inkuru nziza ya Kristo Yesu n’urukundo adukunda ruhebuje.
Indirimbo Zikunzwe za Dominic Nic
1 Ashimwe - Dominic Nic
2 Ingoma ya Yesu - Dominic Nic
3 Gukora neza - Dominic Nic feat Faycal
4 Nditabye - Dominic Nic
Umuhanzi Dominic Nic
Labels: abahanzi nyarwanda, ibyamamare


text:
RUSHYASHYA
==========================
Bamwe mu bari inkotanyi z’amarere ku rutonde rw’abanzi b’igihugu
- Gen.Nyamwasa, Col.Karegeya, Rujugiro, Himbara, Gahima, Maj. Rudasingwa ku isonga !
Muri Rushyashya y’ubushize twabararikiye ko tuzabagezaho inkuru ijyanye n’ibyavugiwe mu nama ikomeye Perezida Kagame yagiranye n’abanyamuryango ba FPR- Inkotanyi hamwe n’abayobozi bakomeye bo mu mujyi wa Kigali, abacuruzi bo mu rwego rwo hejuru cyimwe na bamwe mu ba fonctionaires wakwita abavugarikijyana.
Nubwo iyo nama yari iyo gutegura amatora ariko nk’uko twabikomojeho ubushize muri ya nteguzankuru(stop press), Kagame yanavugiyemo abo yemeza yuko bari ku isonga kuba abanzi b’u Rwanda cyimwe ngo n’uko ari n’abanzi b’umuryango FPRInkotanyi!
Iyo nkuru rero reka tuyibagezeho ku buryo burambuye nk’uko twabibasezeranyije muri iyo nomero y’ubushize:
Burasa Jean Gualbert
Nkuko tubikesha umwe mu banyamuryango ba RPF wari muri iyo nama utarashatse ko dutangaza amazina ye ku mpamvu ze bwite, Ngo muri iyo nama Perezida Kagame, akaba na Chairman wa FPR, yabasobanuriye ko nk’umukuru w’umuryango yakomeje kwitwararika ku mahame ya RPF. Mu buzima bwa nyuma na mbere ya jenoside yakorewe abatutsi muri 94.
Ibyo yababwiraga byose byarumvikanaga cyane ko abenshi bari bamuzi, nk’umuntu udakunda ubutegetsi, ariko nk’umuntu udakunda ko ibintu byakwangirika kandi abirimo.
Urugero uwo munyamuryango yaduhaye abemera Kagame baheraho, ni mu 1990 ubwo urugamba rwo kwibohoza rwatangiraga, ntabwo yari mu Rwanda, ahubwo yari muri Amerika aho yigaga amashuri makuru ya gisirikare. Kubera gukunda igihugu yarayahagurutse aza kuyobora urugamba, no kongera gukusanya ingabo, cyane ko Rwigema Fred n’abandi bari bamwungirije bari bamaze gupfa. Ati urumva rero ko kuba umukuru w’ingabo za RPF atari ukurarikira ubutegetsi, ahubwo ni ugukunda igihugu(patriotisme). Ubwo ingabo za RPF zari zimaze kwirukana ingabo zo kwa HABYARIMANA, zimaze no guhagarika jenoside, byabaye ngombwa ko hajyaho ubuyobozi buhamye, kuko igihugu cyari cyafashwe abicanyi bahunze. Icyo gihe hari abavuga ko KANYARENGWE Alexis, wari chairman wa RPF, yamubajije ati wandetse nkaba Perezida wa Repubulika. Undi ati uzi ko RPF yemerera muri demokarasi uziyamamaze ahita abyihorera kuko yatinye guhangana nabali bamaze kwerekana ko babishaka.
Ubwo hiyamamaje SENDASHONGA Seth na BIZIMUNGU Pasiteri, nibwo Pasiteri yabaye Perezida yegukana uwo mwanya washakwaga na Kanyarengwe.
Nyamara Kanyarengwe wabwiraga KAGAME ngo yabimwihereye yatekerezaga ko Paul KAGAME yabifatisha igitugu kuko ari we wari umukuru w’ingabo, bivuga ko yahamye ku mahame ya RFP ya demokarsi, no kutagira inyota y’ubutegetsi, ahubwo ahitamo kwibera Visi Perezida na Minisitiri w’ingabo.
Hashyizweho n’abandi bayobozi bashyirwamo K ANYARENGWE , SENDASHONGA Seth, MAZIMPAKA Patrick, KAREMERA, INYUMBA, BIHOZAGRA, bongeramo n’abo mu yandi mashyaka atarijanditse muri jenoside.
PL hashyizwemo NSENGIMAN A , MUGABO Pio, HIGIRO Prosper; PSD hashyirwamo IYAMUREMYE, NTAKIRUTINKA, RUGENERA. PDC hashyirwamo NAYINZIRA. Muri MDR hashyizwemo TWAGIRAMUNGU, RWIGEMA, NKURIYINGOMA , NGIRABANZI,
Perezida Kagame ati: ariko rero bijya gutangira bamwe muri aba bambwiye ko nkwiye kureka UNAR igakora ku mugaragaro, nkabasubiza nti none se, bamwe muri mwe muri mu bayirukanye, murayigarura se ari uko hahindutse iki? Muyikunze mute? Ati icyo bashakaga kwari uko U.N.A.R igaruka bakabona uko babyutsa Parimehutu, ariko babonye bitabashobokeye batangira gukoresha iturufu ivuga ngo ingabo za RPF zishe abahutu, nkaba Musangamvura wari maneko wa TWAGIRAMUNGU.
Kagame ati nkababwira nti « ko turi muri cabinet, ko izi ngabo zabaye iza Leta murimo, zahura n’abacengezi bazirasaho zikabareka. Muri jenoside se ko zayihagaritse, mutekereza ko zayihagarikishije umupira w’amazi? Bati twihungire ntitwashobora igitugu cya KAGAME na RPF.
Kagame abwira abari muri iyo nama ati nyuma haza RUDASINGWA n’ubundi kuva kera kuza muri FPF kwari ukumukurura mu kiziriko kuko yari afite ibindi yemereragamo, ariko tugatekereza ko yahinduka. Tumuha kuba SG wa RPF, Ambasaderi muri USA, Diricab muri presidansi, ariko ingeso mbi n’imyitwarire mibi biramwokama, bamugira inama yo kwilinda akaboko karekare ko ahubwo akwiye kuba inyangamugayo, ati igitugu cya KAGAME.
Nyamara yafungwa, yafungurwa ati ndarenganye ahubwo reka mpunze igitugu cya KAGAME na RPF.
Kagame akomeza agira ati mukuru we GAHIMA murabizi ko nta muntu utazi akarengane yagiriraga A b a n y a r w a n d a , k w a k a amadeni mwizina lya mukecuru mama we, n’utundi tunyanga tutatumaga yakwitwa inyangamugayo.
Ati batangira kubimubaza ati ndahunze igitugu cya Kagame kirakabije ! Ahubwo ageze muli Amerika aho yahungiye yandika n’igitabo kimuhesha impamyabushobozi y’ikirenga PHD mu by’amategeko kivuga nabi u Rwanda ati kudafunga R.P.F. NI Ishyano. Uwo nawe akegera abandi barakare ngo azize KAGAME na RPF n’igitugu cyabo. Haza ba Gen. HABYARIMANA we na Colonel Ndengeyinka watoraguwe na R.P.A. Nyamara na KINANI ubwe yari yaramujugunye, aba depite, SG muri MINADEF, aba MINADEF, atangira kuzana amacakubiri , ati nta Equilibre muli iyi Leta, atangira kujya mu Manama ya rwihishwa y’amashyaka amwe asenya, kandi ari umusirikare. Bamubwiye bati ibintu bidusubiza aho twavuye 94 wabivuyemo? Ati nsabye imbabazi, wajya kumva ukumva ejo yongeye,bakongera kumubaza bati uli mu biki,ati ndahunze hari igitugu.
Bigera kuri ba Gen. KAYUMBA Nyamwasa, ati twatekerezaga ko ibyo bakora bitari byiza bazagenda bikosora. Kagame ati nyamara Uko Kayumba yagendaga akuzwa mu myanya niko yagendaga yangiza. yabaye umuyobozi mukuru wungirije uwa Jandarumori, Chef d’etat Major w’ingabo, umukuru wa NSS, Ambasaderi mu Buhinde, abantu bakibwira ko abibaye yagenda agabanya amanyanga. Ariko aho kugabanya, banamuhamagara ngo agirwe inama ati igitugu. Yewe, kugeza nubwo ata ingabo akigira kwiga muri UK, kandi turi mu ntambara. Uko bamugira inama we akabatuka, ngo nimuve ku gitugu cya KAGAME na RPF.
Na KAREGEYA ni kimwe, abo bose aho kwemera inama bagirwaga ubundi tuzi ali imiyoborere myiza, bati abunva inama ni abahakwa ku banyagitugu, reka duhunge tukive iruhande twe ntitwakemera.
Kagame ati muzi neza ko General KAZURA mu kazi akora ashinzwe gutanga ibibari, arangije anyura Dar- es Salaam ajya muri Afurika y’Epfo nta ruhushya, murumva twari kubyihorera? Uyu we, yaje gusaba imbabazi ubu yararekuwe nta kibazo.
Murebe uwitwa HIMBARA, mbere yaje numva hari ikintu yamara ukurikije ko wenda yashobora ibi n’ibi, ukarwariza aho. Ariko icyagaragaye ni uko yaje kunanirana arahunga, aza gusaba imbabazi turazimuha, arangije arongera. Sinzi uko bimugendekera, aba asanze ba KAYUMBA, KAREGEYA. Aba yiyongereye mu bavuga ngo bahunze igitugu cya KAGAME na RPF.
Ntibyamaze kabiri, haza uwitwa RUJUGIRO(uyu rwose ntacyo tutamukoreye nk’umucuruzi wo mu Rwanda) bamuvugaho ibibazo byo kudacuruza neza, haba amatabi, imisoro n’ibindi, ariko tukumva azabyumva akazagenda arushaho kubinoza no kubikora neza. Kubera kunyereza imisoro yo muri Afurika y’Epfo aza gufatirwa mu Bwongereza arafungwa, aho aviriyeyo ati u Rwanda ntirwamfunguje, ntirwamfashije, ati reka nisangire ba KAYUMBA na KAREGEYA. Bivuga ko nawe yegereye abavuga ko bahunze igitugu cya RPF na KAGAME.
Ejo bundi numva umukoloneri witwa MUDENGE mu bibazo by’amasambu arwaniramo n’abaturage bikagera aho abatunga imbunda. Nyamara nta minsi ishize muhamagaye ati na Gen. KABAREBE, KIRABO na NYINAWAGAGA nabo barayafite. Mubwira ko akwiye kwitangira akazi akora ka Regulation, akava mu ntambara z’amasambu, akorora ntacuruze ubutaka. Nyamara ngiye kumva numva yasubiyeyo n’iterabwoba.
None se, ibi tubirebe tubyihorere? Ubu se, ibyo byose wabireba ukabyihorera ngo hatagira uvuga ngo hari igitugu, kandi bari kwangiriza u Rwanda n’Abanyarwanda?
Kagame yakomeje yibutsa abari muri iyo ati twemereye Abanyarwanda umutekano, imiyoborere myiza, ubwisanzure n’iterambere. Numva tutakwemerera umuntu uwo ari we wese wabibabuza. Nuko n’abanyamuryango bati nibyo. Aho twari tugeze, haba mu bukungu, imibereho myiza y’abaturage, haba mu iterambere, kurwanya ruswa, turi aba mbere mu karere. Ntabwo twakwemerera icyadusubiza inyuma.
Kuri bariya bose yavuze batannye yavuze yuko nabo u Rwanda ari urwabo bakwiye gusaba imbabazi Abanyarwanda kuko bahemukiye umukuru w’igihugu, bahemukira RPF yabagiraga inama, maze bave ibuzimu bajye ibuntu, baze bafashe abandi Banyarwanda kurwubaka, bave mu byo babeshya ko hari igitugu, haba kuri KAGAME cyangwa RPF.


text:
Kigali: Abagera ku bihumbi 10 bagiye kwimurwa nta ngurane y’ubutaka
Umujyi wa Kigali watangaje ko bitarenze tariki ya 31 z’uku kwezi kwa Werurwe 2013, abaturage bagera ku bihumbi 10 mu Mujyi wa Kigali bagomba kuba bimutse aho bari batuye, mu kubarinda guhitanwa n’ibiza, ariko bazimurwa nta ngurane y’ubutaka babonye kuko ngo ubutaka ari ubwa Leta.
Mu kiganiro n’abanyamakuru, Umuyobozi w’Umujyi wa Kigali, Fidele Ndayisaba, ari kumwe n’abayobozi b’Utureretw’Umujyi, kuwa 27 Werurwe 2013, yasobanuye ko aba bagiye kwimurwa shishi itabona bitewe n’uko aho batuye (...)
Umujyi wa Kigali watangaje ko bitarenze tariki ya 31 z’uku kwezi kwa Werurwe 2013, abaturage bagera ku bihumbi 10 mu Mujyi wa Kigali bagomba kuba bimutse aho bari batuye, mu kubarinda guhitanwa n’ibiza, ariko bazimurwa nta ngurane y’ubutaka babonye kuko ngo ubutaka ari ubwa Leta.
Mu kiganiro n’abanyamakuru, Umuyobozi w’Umujyi wa Kigali, Fidele Ndayisaba, ari kumwe n’abayobozi b’Utureretw’Umujyi, kuwa 27 Werurwe 2013, yasobanuye ko aba bagiye kwimurwa shishi itabona bitewe n’uko aho batuye hateye impungenge, zishobora gutuma ubuzima bwabo bujya mu kaga biturutse ku biza muri iki gihe cy’imvura y’itumba.
Abenshi mu bazimurwa batuye mu duce twa Gatsata, Gisozi, Kimihurura, Remera na Kacyiru.
Ndayisaba yasobanuye ko muri rusange abaturage bagomba kwimurwa, bagera mu ku bihumbi 10, bagabanyijemo ibice bibiri, ati ” Hari 4,500 baba mu nzu bakodesha, abandi 5,400 bafite inzu zabo, muri abo bose harimo 1,500 batishoboye bakwiye gufashwa na Leta hamwe n’abaturage”.
Uyu Muyobozi yongeyeho ko hari abazimurwa bakaba bajya ahandi bagakodesha, abandi bakajya kugura ibibanza, naho abatishoboye bakazafashwa.
Ku kibazo cyo kuzahabwa ingurane, Ndayisaba yasobanuye ko izahabwa umuntu ufitemo ibikorwa, wahawe ibyangombwa mu buryo bwemewe n’amategeko, kandi akabihabwa n’ubifitiye uburenganzira, ariko ubutaka bwo ngo ntibuzishyurwa kuko ari ubwa Leta. Yibukije ko icyihutirwa ngo atari guhabwa ingurane ahubwo ari ugutabara abaturage barindwa ibiza.
Ku kibazo cy’abashyize ibikorwa byabo mu butaka bwa Leta mu buryo butemwe n’amategeko, bo ngo bazirengera inkurikizi zabyo n’uwabibemereye.
Ku bafite inzu zikomeye, Umuyobozi w’Akarere ka Kicukiro Paul Jules Ndamage, yasobanuye ko umuntu wese utuye ahantu hashobora guhura n’ibiza agomba kuzimuka. Aho yatanze urugero rw’aho INILAK yubatse mu gishanga cya Kagina.
Iki gikorwa cyo kwimura aba baturage kizatwara miliyari zigera kuri 56 z’amafaranga y’u Rwanda azava mu muganda w’abaturage bafatanyije na Leta. Abazimurwa bahawe itariki ntarengwa yo ku wa 31 Werurwe 2013, abadafite ubushobozi bakazashakirwa aho gutura.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Bamwe mu basore bambara imyambaro ibangamira abakunzi babo
Mu gihe abantu batandukanye bavuga ko abakobwa ari bo bambara imyambaro ibangamira abahungu, bamwe mu basore nabo baratungwa agatoki ko hari ubwo bambara imyambaro ibangamira abakunzi babo iyo bagiye kubasura iwabo mu rugo. Kwambara neza ntibisaba kwambara imyenda ihenze cyane, ahubwo bisaba kuba kwambara bitewe n’umwanya arimo, cyangwa aho agiye.
Nkuko abakobwa batandukanye babitangarije IGIHE, ngo hari umuhungu uza kugusura cyangwa mukajyana gutembera akagusebya kubera uko yaje yambaye. (...)
Mu gihe abantu batandukanye bavuga ko abakobwa ari bo bambara imyambaro ibangamira abahungu, bamwe mu basore nabo baratungwa agatoki ko hari ubwo bambara imyambaro ibangamira abakunzi babo iyo bagiye kubasura iwabo mu rugo.
Kwambara neza ntibisaba kwambara imyenda ihenze cyane, ahubwo bisaba kuba kwambara bitewe n’umwanya arimo, cyangwa aho agiye.
Nkuko abakobwa batandukanye babitangarije IGIHE, ngo hari umuhungu uza kugusura cyangwa mukajyana gutembera akagusebya kubera uko yaje yambaye.
Umukobwa witwa Kamaliza Diane ati” Umusore twakundanaga twapfuye imyambarire ye, na musabye ko yansura mu rugo ababyeyi bakamumenya, aza yambaye ikabutura na sandari, , muherekeje namubabajije impamvu yaje yambaye atyo, abwira ko yumvaga ntacyo bitwaye.”
Abakobwa batandukanye, bakomeje gutangaza ko hari imyambaro umusore akwiye kwambara agiye gutemberana n’umukunzi we hakaba niyo yambara agiye ku kazi, ngo hakaba niyo yakwambara agiye gutemberana na bagenzi be.
Dore imwe mu myambaro abakobwa batandukanye bavuze ko ibasebya iyo abahungu, baje iwabo bayambaye: Kwambaririra ipantaro munsi y’ikibuno, Kwambara ishati bagafungura ibipesu agatuza kakagaragara, hamwe no kujya kubasura bakaza bambaye ikabutura.
Ibi ariko bamwe muri aba bakobwa bavuze ko abahungu iyo babyambaye bataje kubasura iwabo ngo ntacyo biba bitwaye.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Related Posts
- Saint André College student wins Airtel motorcycle ~ Community, English, featured 12 Oct, at 13 : 09 PM
- « House of Technology », nouvelle méthode d’enseigner les sciences par vidéoprojecteur ~ Community, featured, French 14 Aug, at 15 : 53 PM
- Mushishiro: Abaturage ngo ntibazongera gukora ingendo bagiye kureba amakuru ~ Community, featured, Kinyarwanda 17 Jul, at 16 : 39 PM
- Rambura: Ikoranabuhanga mu kazi ryoroheje imitangire ya Serivise ~ Community, featured, Kinyarwanda 4 Jun, at 12 : 54 PM
- Huye: Local leaders get smart phones ~ English, featured 18 Nov, at 15 : 06 PM
Rulindo: bamwe mu batorewe itangazamakuru mu midugudu barasaba ubufasha mu kazi kabo.
8 May, at 09 : 50 AM Print
Bamwe mu batorewe umurimo wo gutangaza amakuru y’ibiba byabareye mu midugudu,mu karere ka Rulindo,ngo basanga kugira ngo akazi kabo kabashe kugenda neza hari byinshi baba bakeneye ,ariko ntibyitabweho,ngo kandi uyu murimo batorewe utaboroheye,ubasaba ubwitange bwinshi.
Umwe muri aba banyamakuru bo mu midugudu twaganiriye tariki 5/5/2014 yavuze ko mu kazi batorewe bahuriramo n’inzitizi zo kuba nta bikoresho bagira mu gihe cyo gutangaza ayo makuru, kandi basanga bikenewe cyane.
Uyu munyamakuru witwa Uzaribara Emilien, watowe n’abaturage bo mu mudugudu wa Kibogora, akagari ka Burehe,umurenge wa Cyungo,avuga ko kuba abaturage barabagiriye icyizere bakabatora ,ngo n’ubuyobozi bwagombye kubafasha gusohoza inshingano zabo, bubaha ibikoresho bakenera muri ako kazi.
Yagize ati ”Kuba njye abaturage barangiriye icyizere bakantorera kubagezaho amakuru aba yabaye, mu gihugu cyacu no hanze yacyo,ni uko bambonyemo ubushobozi ,ubwo bushobozi bwarushaho kwiyongera ari uko ubuyobozi bunyunganiye bukampa ibikoresho kimwe n’amahugurwa bijyendanye n’umwuga w’itangazamakuru.Kandi nzi ko ari icyifuzo mpuriyeho na bagenzi banjye b’abanyamakuru mu midugudu”
Uzaribara avuga ko bimwe mu bikoresho abanyamakuru bo mu midugudu bakunze gukenera, harimo telephone zo kwifashisha mu guhamagara abayobozi cyane cyane abo mu nzego zo hejuru, babagezaho ibyabereye mu midugudu aho batuye, indangurura majwi zo kumenyesha abaturage ibikorwa cyane cyane by’umuganda,aho biba bigomba kubera.
Uyu munyamakuru kandi akaba avuga ko asanga we na bagenzi be ngo bakeneye n’amahugurwa ku bijyanye n’itangazamakuru,ngo babashe gukora akazi kabo neza birimo n’ubwenge,muri gahunda zo kwiyubakira igihugu.


text:
Rutsiro: The big sacrifices and small salaries of Rwanda’s teachers
Rutsiro: The big sacrifices and small salaries of Rwanda’s teachers
Posted on November 19, 2015 by admin in English, Umwarimu
One of the most commonly held bits of conventional wisdom in East Africa is that teachers are grossly underpaid, One hears this everywhere, from cocktail parties to TV talk shows. But teachers in Congo-Nil zone in Rutsiro district stopped complaining and instead adopted the art of using their small income to cater for their homes […]
Rutsiro: Abarimu bamwe ngo bamaze kuvumbura ibanga ryo gukoresha umushahara.
Posted on November 18, 2015 by admin in Kinyarwanda, Umwarimu
Abarimu bo muri zone ya Congo-Nil mu karere ka Rutsiro batangaza ko bamaze kumenya imikoreshereze y’umushahara bahembwa ku buryo ubabeshaho. Babitangaje kuwa kane, Tariki ya 12 Ugushyingo, 2015 mu nama yabahuje n’umuyobozi w’akarere Gaspard Byukusenge mu rwego rwo kurebera hamwe uko barangije umwaka ndetse no kureba uburyo bakwiteza imbere bamwe bakaba batangaje ko bamaze kumenya […]
Rutsiro: Abarimu bamwe ngo bamaze kuvumbura ibanga ryo gukoresha umushahara.
Posted on November 18, 2015 by admin in Kinyarwanda, Umwarimu
Abarimu bo muri zone ya Congo-Nil mu karere ka Rutsiro batangaza ko bamaze kumenya imikoreshereze y’umushahara bahembwa ku buryo ubabeshaho. Babitangaje kuwa kane, Tariki ya 12 Ugushyingo, 2015 mu nama yabahuje n’umuyobozi w’akarere Gaspard Byukusenge mu rwego rwo kurebera hamwe uko barangije umwaka ndetse no kureba uburyo bakwiteza imbere bamwe bakaba batangaje ko bamaze kumenya […]
Rubavu: Basabwe kuzaba abarezi nyakuri
Posted on November 12, 2015 by admin in Kinyarwanda, Umwarimu
Hatangizwa ibizamini bya Leta ku banyeshuri bo mu mashuri nderabarezi,abari bagiye gukora basabwe kuzaba abarezi beza aho kuba abarozi. Iki gikorwa ku rwego rw’igihugu ku mashuri ndebarezi,cyatangirijwe mu karere ka Rubavu mu ishuri rya TTC Gacuba II kuri uyu wa 11 Ugushyingo 2015. Professeur Niyomugabo Cyprien uyobora ishuri ry’uburezi muri Kaminuza y’u Rwanda ishuri nderabarezi,yasabye […]
Gakenke: Nta gihugu gishobora gutera imbere umwarimu atabigizemo uruhare
Posted on October 8, 2015 by admin in Kinyarwanda, Umwarimu
Ubwo hizihizwaga umunsi mpuzamahanga wahariwe umwarimu, abarezi bo mu karere ka Gakenke babwiwe ko igihugu kidashobora gutera imbere umwarimu atabigizemo uruhare. Umuyobozi w’akarere ka Gakenke Nzamwita Deogratias wifatanyije n’abarezi bo murenge wa Rushashi kwizihiza umunsi mpuzamahanga wahariwe mwarimu wizihizwa buri mwaka kuwa 05/10/ yababwiye ko iterambere ryose yaba iry’igihugu cyangwa ir’umuntu kugiti cye bishingiye kuri […]
Nyagatare: Abarimu basabwe kutarebera ihohoterwa ry’umwana
Posted on October 8, 2015 by admin in Kinyarwanda, Umwarimu
Umurenge wa Nyagatare urimo ibigo 16 by’amashuri abanza na 5 by’ayisumbuye. Hashize hafi imyaka 2 hari abantu 5 harimo umwarimu, bagejejwe imbere y’inkiko bakekwaho gusambanya abana muri kimwe mu bigo by’amashuri yisumbuye. Mu kwizihiza umunsi wa mwarimu, Atuhe Sabiti Fred umuyobozi w’akarere ka Nyagatare yasabye abarimu kwiyubaha no kugira ngo babashe guhindura benshi. Ngo umwarimu […]
Ruhango: Leta yaradusize natwe nitumenye kwinogereza- Abarimu
Posted on October 7, 2015 by admin in Kinyarwanda, Umwarimu
Abarimu b’umurenge wa Byimana, barishimira ibikorwa byiza Leta ikomeje kubagezaho, bakomeza ko nabo bagomba gufata iya mbere bakabibyaza umusaruro ubateza imbere. Ibi aba barimu babishimangiye tariki ya 05/10/2015, ubwo bizihizaga umunsi mpuzamahanga wahariwe mwarimu Mu kwishimira ibyo bagezeho mu bwuga wabo w’uburezi, bamwe bashimangiye ko imibereho ya mwarimu igenda ihinduka umunsi ku wundi, ugereranyije na […]
Byumba – Abarimu babaye indashyikirwa bahawe ibihembo
Posted on October 7, 2015 by admin in Kinyarwanda, Umwarimu
Abarimu bahize abandi mu guhanga udushya bigisha mu bigo bitandukanye ku munsi wo kwizihiza umunsi w’umwarimu bahawe ibihembo by’ishimwe. Ibihembo birimo impamyabumenyi (certificat) bazishyikirijwe tariki ya 5/10/2015 aho bari bateraniye mu kwizihiza ibirori mu kigo cy’amashuri cya Notre Dame du Bon conseil mu murenge wa Byumba. Mvuyekure Anastase ni umwarimu ku kigo cya Academ de […]
Gatsibo: abarimu Barasaba kujya babonera agahimbazamusyi ku gihe
Posted on August 19, 2015 by admin in Kinyarwanda, Umwarimu
Mu gihe bamwe mu barimu bo mu mashuri y’inshuke mu murenge wa Kiziguro, mu karere ka Gatsibo, bavuga ko basa n’abakorera ubuntu kubera ko agashimwe baba bagomba guhabwa n’ababyeyi batakabonera ku gihe, ubuyobozi bw’Umurenge wa Kiziguro bwo buvuga ko bugiye gushyira iki kibazo mu byihutirwa abarimu bakajya bahemberwa igihe. Iryabazimana Concillie ni umurezi wita ku […]
Tous les enfants en situation de handicap mental ont droit à l’éducation
Posted on August 17, 2015 by admin in French, Umwarimu
Les organisateurs de la formation lors de sa clôture avant la remise des certificats Une formation de 4 jours a été organisée à l’intention des personnes qui ont des enfants ayant des problèmes liés au handicap mental au sein de leurs écoles. Ces personnes étaient des Directeurs des écoles, des Enseignants, des éducateurs et des […]


text:
Manager w’umuhanzi Babou, Jerome Paterson, yavuze ko igitaramo cyo kumurika alubumu yitwa UMWANA NI IMBUTO cyari giteganijwe kuri noheli kimuriwe ku munsi ubanza kubera ko kuri uwo munsi abana benshi baba bafite kujyana n’imiryango yabo mu birori no mu masengesho dore ko aribyo ahanini biranga uwo munsi.
Kubera izo mpamvu rero Jerome Paterson yasanze kurekera icyo gitaramo ku munsi wa Noheli bitazatuma abana baboneka uko babyifuza ndetse n’ababonetse ntibishime bihagije, bityo igitaramo bakaba bacyimuriye ku munsi ubanziriza Noheli ku itariki ya 24 Ukuboza 2011. Aho kizabera ntihahindutse ni muri Cadrillac Maman Africa Restaurant.
Icyo gitaramo kizaba kuva saa tatu za mugitondo kugera saa kumi n’ebyiri z’umugoroba kuko abana bazaba bafashwe neza cyane. Iki gitaramo kizaba gitangaje kuko Père Noël (Santa Claus) azaha abana impano zitandukanye ndetse abana bakazanagaburirwa mbese bakitabwaho ku buryo bwose.
Kwinjira muri iki gitaramo ni 15000 ku mwana umwe, bakitabwaho kuva mu gitondo bahageze kugera nimugoroba batashye, bakidagadura kakahava. Abazaherekeza abana ariko bo ngo kwinjira ni ubuntu bakigurira icyo kunywa n’icyo kurya.
Iki gitaramo kizabera Cadillac mu gice cyitwa Maman Africa aho abana basanzwe bidagadurira, hakazaba harimo abahanzi nabo bato nka Lil G, Lil Ngabo na M Gloire.


text:
Kwizihiza Umuganura bishushanya ibikubiye mu nkingi enye za Guverinoma
Ku munsi w’Umuganura wizihirijwe mu rugo rw’Umwami Mutara III Rudahigwa mu Rukali, mu Karere ka Nyanza, Intara y’Amajyepfo. Ku wa 3 Kanama 2012 Minisitiri w’Intebe Dr Pierre Damien Habumuremyi yabwiye abari bawitabiriye, ko kwizihiza umunsi w’Umuganura bishushanya kwizihiza ibikubiye mu nkingi 4 Guverinoma y’u Rwanda igenderaho, arizo Imiyoborere myiza, Ubukungu, Ubutabera n’Imibereho myiza.
Minisitiri w’Intebe yagize ati“Umunsi w’Umuganura warangwaga n’umuhango w’ubusabane n’ubumwe (...)
Ku munsi w’Umuganura wizihirijwe mu rugo rw’Umwami Mutara III Rudahigwa mu Rukali, mu Karere ka Nyanza, Intara y’Amajyepfo. Ku wa 3 Kanama 2012 Minisitiri w’Intebe Dr Pierre Damien Habumuremyi yabwiye abari bawitabiriye, ko kwizihiza umunsi w’Umuganura bishushanya kwizihiza ibikubiye mu nkingi 4 Guverinoma y’u Rwanda igenderaho, arizo Imiyoborere myiza, Ubukungu, Ubutabera n’Imibereho myiza.
Minisitiri w’Intebe yagize ati“Umunsi w’Umuganura warangwaga n’umuhango w’ubusabane n’ubumwe by’Abanyarwanda, hagati y’Umwami, abatware, abiru ndetse n’abaturage, ariko muri iki gihe ubusabane burangwa n’umuhango w’ubumwe n’ubusabane hagati y’abayobozi n’abaturage, abana n’ababyeyi, inshuti n’umuryango.”
Dr. Habumuremyi yakomeje avuga ko indangagaciro zarangaga uyu munsi zari nyinshi, zikaba zaragiye zitakara kubera ubuyobozi bubi, ati “ariko muri iki gihe Abanyarwanda bagomba kuzigarura.”
Mu rwego rwo gusubiza agaciro u Rwanda n’Abanyarwanda, byaba mu gihugu imbere cyangwa ku rwego mpuzamahanga, Minisitiri w’Intebe yasabye Abanyarwanda gukomera ku muco wabo kuko ari abavandimwe, ibyo kandi bikaba byaragarariye mu ngero nyinshi nk’Inkiko Gacaca, Ubudehe, gahunda ya Girinka, umuganda rusange n’izindi gahunda zijyanye no gushyira mu bikorwa intego z’ikinyagihumbi n’iz’icyerekezo 2020.
Ku ruhande rwe, Minisitiri w’Umuco na Siporo, Protais Mitali avuga ko umuganura w’iki gihe ugomba guhuzwa n’umusaruro uriho, ndetse ujyanye n’iterambere, ntibushingire ku myaka gusa n’ubwo ahanini Abanyarwanda batunzwe n’ubuhinzi-bworozi. Ati “Utagize icyo ukora ngo usarure, ntiwagira icyo uganura.”
Ni muri urwo rero, Mitali asanga kwizihiza umuganura ari inzira yo kwishimira no kwizihiza uburumbuke bw’umusaruro, bityo hakaba ubusabane hagati y’imbaga y’Abanyarwanda.
Mu kiganiro ikinyamakuru Izuba Rirashe cyagiranye n’Umuyobozi w’Ishami ry’Indimi n’Ubuvanganzo (Faculty of Arts and Languages) mu Ishuri Nderabarezi rya Kigali (KIE), akaba na Perezida w’Intebe y’Inteko ya RALC (Rwanda Academy of Languages and Culture), Dr Cyprien Niyomugabo yasobanuye ko Umuganura ugomba kujyana n’umusaruro uboneka muri iki gihe mu rwego rw’iterambere.
Ku bavuga ko umuco wacitse muri iki gihe, Dr Niyomugabo yibukije ko umuco ushingira ku bintu 3, ari byo indangagaciro dukomora ku bakurambere bacu, ibyo abantu bahanga n’ibyo batira mu yindi mico.
Kubera izo mpamvu, Dr Niyomugabo asanga hari abazajya baganura imyaka, abandi baganure ubumenyi bagezeho, n’ibindi byose bizaba bishingiye ku musaruro bahuriyeho.
Uyu munsi w’umuganura waranzwe n’umwiyereko w’Inyambo, kumasha, inanga n’imbyino bijyanye n’umuco mu mateka y’umuganura, imurika ry’umusaruro w’imyaka inyuranye, kimwe n’amagambo y’abayobozi banyuranye.
Inararibonye zivuga ko uyu munsi watangiye kwizihizwa kuva u Rwanda rwabaho, ariko ko ubwo uheruka kwizihizwa ku mugaragaro byari mu mwaka wa 1925, kuko nyuma y’aho ingoma y’abakoloni yawuciye, ndetse na nyuma y’ubwigenge ntiwahabwa agaciro na za Repubulika zasimburanye.
Abafashe ijambo bose basabye ko uyu munsi wakwandikwa mu minsi mikuru Guverinoma yemera, bityo ugasubizwa agaciro ukajya unizihizwa buri mwaka.
Izuba Rirashe
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
They re beautfull......[i wan be da 1 4r them]
ibi ntago bitunguranye kuko biramenyerewe mubihugu byo hanze gusa lets pray for our country coz devals are hadly working nowadays so if we dont pray we may end up being like them,gusa ntago bitangaje kuko icyi nigihe nicy'ibyahanuwe gusohora gusa twirinde bitadusohoreraho naho ubundi kubiposting ntakibazo kirimo kuko bitumenyesha aho ibihe bigeze tugafata ingamba.
erega nabo sibo hari imbaraga zibakoresha bakwiye imbaraga z,uwiteka
naho ubundi isi irarangiye bamwe bakiri mu iterambere ry'ibyaha.
kandi mumenye ko buri muntu agira igihe cye.nabo bari mu bihe byabo
ako kantu
10.12.2012 saa 06:02
ornella
Niba ari inyigisho mushaka gutanga kuki mwerekana ibibi. Gukurura abagabo se harimo ubuhe buhanga. Bariya ni ibyomanzi. nta mugore utazi gukurura umugabo, ariko si ngombwa ko twese kwiyambika ubusa ngo badufotore. ubwo muzi ko urubyiruko rwacu rubireba rukagirango mwabishimwe, ejo bakaba barabikora. Kuroga ubwonko biroroha kurusha kuburogora. Nyamuna nimusigeho, ibiduhekura ntibibuze nimureke gushyira amavuta mu muriro. Murakoze.
Aha ndabona harimo abambaye utukariso twiza umuntu yareberamo pe!!!
barasaze,ntagahunda bafite
nange ubutaha muza nsure mbereke ukuntu nsigaye nkurura abari
Ubutaha muzatwereke abanyarwandakazi babamama beza gusa comment yange kurayo mafoto ni babi kuko ubwiza si ukwambara ubusa.
yambaye ubusa ntawe atakurura
Ariko se ko mbona izindi rubrique z'amashusho mugenda muzihindura, iyi y'aba bagore mukaba mwarayifatishijeho super glue ni ukubera iki ? Ni uko mubona hari ubutumwa bufite agaciro aya mafoto afitiye abanyarwanda ? Ni uko se isomo mwashakaga gutanga ritarafata cyangwa ni cours annuels izatangwaho ikizamini cya leta ? Sinzi niba ibyo nkeka ari byo, ariko muri analyse yanjye nk'umunyarwanda ibi ndabibonamo ubushake bweruye bwo kuroga consciences z'abakiri bato no kurandura udusigisigi tw'inkingi z'umuco wacu. Nari ngiye kuvuga ko nigeze kwibaza niba hatarimo gahunda ya illuminati nk'uko bamwe bakunze kubivuga ariko nanze guca urubanza nihuse kuko nizera ko abanyarwanda bataragera aho guterekera amashitani y'abagore b'abanyamahanga ! Ndabaza umutimanama wa buri wese, nizeye ko mutari ba bandi bareba ntibabone, banabona ntibasobanukirwe, banasobanukirwa bakanga kwemera. Ku bwanjye biteye impungenge, niba mwarabuze amafoto mwatubwira tukaboherereza amafoto y'ibyiza bitatse u Rwanda mugashyira ku rubuga.
nanjye maze iminsi mbyibaza byaranyobeye...!!!
5.12.2012 saa 01:04
Mama Africa
Nimba nuyu muhindekazi"Aishwalia rai"ubwo se bariya bandi icyo bakuruza umuntu ni iki?buriya busa bambaye?
ABA BAKOBWA BAJE MURWANDA NTANUMWE WABONA UWAKURURA KUKO ABANYARWANDAKAZI BABARENZEHO KUBWIZA NO KUBURYOHE .
it depends. ariko barakuze bose pee!!!!
bose ni babi mubo bakurura sindimo kabisa
azashyireho amacupa cg inoti maze abaze abagabo
keretse uwabanyegereza nkabakocanga bose namapozisiyo yose
This is no sense..........
2.12.2012 saa 12:00
kagabo
umugore wese wambaye ubusa atera abagabo irari ubwo rero nibura iyo mubashyiraho bambaye pyjamas zisa nta na maquillage bashyizeho niho byari kutwemeza ....! lol


text:
Umuhanzikazi Benigne yateguriye abanya Muhanga impano ikomeye abinyujije mu gitaramo cye.
- Published in Andi Makuru Agezweho
- Written by rwandagospel
- Be the first to comment!
Umuhanzikazi Umukunzi Benigne agiye kwerekeza i Muhanga mu karere akomokamo mu gitaramo gikomeyeyateguriye abatuye muri ako karere.Iki gitaramo kizaba kuri iki cyumweru tariki ya 25 Ukwakira uyu mwaka kuva saa saba z’amanywa ku rusengero rwitwa Goshen Holy church ruri hafi ya ADEPR Ruvumera.
Iki gitaramo kizaba kirimo abahanzi batandukanye bazwi mu ndirimbo zo kuramaya no guhimbaza barimo Isaie Uzayisenga umaze kubaka izina mu muziki wo kuramya no guhimbaza Imana kubera indirimbo ze benshi bakunze nka”Amashimwe,ndetse n’izindi zitandukanye,Rachel Rwibasira uzwi ku ndirimbo Sogongera ,Bikemm,Ev.Fulgence,Danny Mutabazi n’abandi batandukanye.
Uretse kandi abahanzi baririmba ku giti cyabo ,iki gitaramo kizaba kirimo amakorari abarizwa kuri uru rusengero harimo Imani choir,Worship Team,ndetse na korari Urukundo izaturuka mu itorero Inkuge y’amahoro rikorera mu mujyi wa Kigali.
Mu kiganiro n'umunyamakuru ,Benigne yavuze ko ari iby’agaciro gakomeye kuba ajyanye inkuru nziza ku ivuko rye ,bityo aboneraho no gusaba abatuye Muhanga kuzaza kumva ubutumwa bukomeye ngo dore ko yabateguriye Impano ikomeye azabahera muri icyo gitaramo.
Umukunzi Benigne amaze gukora ibihanagano bitandukanye bifite ubutumwa bwafashije benshi,nyuma y’iki gitaramo akaba yizeza abakunda ibihanagano bye ko ari kubategurira album ye ya mbere y’amashusho.
Src Isange


text:
Musanze: RGB irakangurira urubyiruko kuba umusemburo w’imiyoborere myiza
Umuyobozi w’ikigo gishinzwe imiyoborere mu Rwanda (RGB) Prof Shyaka Anastase, arakangurira urubyiruko kuba umusemburo w’imiyoborere myiza bashingira ku ndangagaciro z’ubutwari.
Ubwo yatangaga ibiganiro mu mashuri makuru ya INES Ruhengeri na ISAE Busogo kuri uyu wa gatatu tariki 30 Mutarama 2013 Prof Shyaka yasabye abanyeshuri bari bitabiriye ibi biganiro kurushaho kubumbatira indangagaciro z’imiyoborere myiza, dore ko urubyiruko ari zo mbaraga z’igihugu.
Ibi biganiro byari bigamije kuganiriza (...)
Umuyobozi w’ikigo gishinzwe imiyoborere mu Rwanda (RGB) Prof Shyaka Anastase, arakangurira urubyiruko kuba umusemburo w’imiyoborere myiza bashingira ku ndangagaciro z’ubutwari.
Ubwo yatangaga ibiganiro mu mashuri makuru ya INES Ruhengeri na ISAE Busogo kuri uyu wa gatatu tariki 30 Mutarama 2013 Prof Shyaka yasabye abanyeshuri bari bitabiriye ibi biganiro kurushaho kubumbatira indangagaciro z’imiyoborere myiza, dore ko urubyiruko ari zo mbaraga z’igihugu.
Ibi biganiro byari bigamije kuganiriza uru rubyiruko ku ntwari z’igihugu n’amateka yaziranze, ndetse no ku miyoborere myiza kuko ubu ari mu kwezi kw’imiyoborere myiza.
Prof Shyaka yagize ati “Urubyiruko rugire uruhare mu gutekereza ejo hazaza, runubakira imitekerereze yarwo ku musingi w’ubutwari, umusingi shingiro w’igihugu cyihesha agaciro, igihugu cyubaka iterambere.”
Abanyeshuri, abayobozi n’abarimu bitabiriye ibi biganiro, bavuze ko bungutse byinshi ku bijyanye n’ibi bikorwa bibiri bikababera ibisubizo kuri bimwe mu bibazo bajyaga bibaza ku ntwari n’uburyo zishyirwa mu byiciro; ndetse no ku miyoborere myiza.
Abitabiriye ibi biganiro babajije ibibazo ku munsi w’intwari n’ukwezi kw’imiyoborere myiza, basobanurirwa ko kugira ngo intwari ishyirwe mu cyiciro harebwa uburyo yitangiye abandi, n’uburyo yatekerereje igihugu ndetse n’uburyo yaharaniye izo ndangagaciro kandi akazigeraho.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Rusizi: Bitarenze 2012-2013 abagurijwe na VUP bagomba kuba barangije kwishyura
Abayobozi b’inzego z’ibanze kuva ku kagari kugeza ku murenge, barasabwa gusobanurira abaturage bahawe inguzanyo na gahunda ya VUP kwihutisha gahunda yo kwishyura nyuma y’aho bigaragariye ko abagurijwe batishyura ngo intego z’iyi gahunda mu kurwanya ubukene zikomeze kugerwaho.
Nk’uko byasobanuwe kuri uyu mbere mu Karere ka Rusizi mu nama yahuje abayobozi mu nzego zinyuranye z’umurenge n’akagari ndetse n’abakozi ba VUP mu mirenge ya Nkombo, Bweyeye, Nyakarenzo, Nkungu, Butare na Gikundamvura; ngo (...)
Abayobozi b’inzego z’ibanze kuva ku kagari kugeza ku murenge, barasabwa gusobanurira abaturage bahawe inguzanyo na gahunda ya VUP kwihutisha gahunda yo kwishyura nyuma y’aho bigaragariye ko abagurijwe batishyura ngo intego z’iyi gahunda mu kurwanya ubukene zikomeze kugerwaho.
Nk’uko byasobanuwe kuri uyu mbere mu Karere ka Rusizi mu nama yahuje abayobozi mu nzego zinyuranye z’umurenge n’akagari ndetse n’abakozi ba VUP mu mirenge ya Nkombo, Bweyeye, Nyakarenzo, Nkungu, Butare na Gikundamvura; ngo imwe muri gahunda z’uyu mushinga iracumbagira kuko abahawe inguzanyo batishyura ngo bityo n’abandi bazikeneye zibagereho.
Abahawe izi nguzanyo ni abashoboye guhanga imishinga mito bagamije kwiteza imbere, gusa nyuma y’igihe cyari giteganyijwe amafaranga bahawe ntibayagaruye ngo ahabwe abandi ari na yo mpamvu Umuyobozi bw’Akarere ka Rusizi Nzeyimana Oscar asaba inzego bireba zose kwegera abaturage bafashe izo nguzanyo bakabakangurira ko bagomba kwishyura vuba kuko igihe bahawe cyo cyamaze kurenga.
Ubwo Umuyobozi w’Akakarere ka Rusizi yagezaga imiterere y’iki kibazo ku bari muri iyi nama kimwe n’ingaruka zacyo ku bahawe inguzanyo baba batazishyuye, yagaragaje ko izo ngaruka ari uko abandi baturage bagomba kugerwaho na zo kugira ngo biteze imbere bitaba gishobotse; nyamara ngo abazihawe ntibishyure igisigaye ni ukubishyuza ku ngufu cyangwa ibyabo bigatezwa cyamunara.
Abanyamabanga Nshingwabikorwa kuva b’utugari n’imirenge VUP ikoreramo muri aka karere bavuga ko hari intambwe VUP yagejeje ku baturage, ku buryo batakwihanganira uwo ari we wese washaka kuzitira icyo cyerekezo cyo gutsinda ubukene.
Ngo bagiye kwishyuza abo bireba bose. Kugeza ubu inguzanyo zatanzwe zigera kuri Miriyoni 192, ariko izimaze kwishyurwa ni miliyoni 30, icyakora abo bireba bafashe ingamba ko umwaka w’ingengo y’imari wa 2012-2013 ugomba kurangira asigaye na yo yishyuwe.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
“Kurata, gusingiza no kwibuka intwari z’igihugu ni inshingano ya buri munyarwanda”
Ku mugoroba w’igitaramo cy’amagaju cyo kwibuka intwari, kuri uyu wa kane tariki ya 31 Mutarama, kuri Stade nto i Remera, Minisitiri w’intebe Dr Pierre Damien Habumuremyi yatangaje ko kurata, kwizihiza no kwibuka intwari z’igihugu ari umwanya wo gutoza abakiri bato kugera ikirenge mu cy’intwari z’u Rwanda.
Minisitiri w’intebe Dr Pierre Damien Habumuremyi witabiriye igitaramo cy’intwari yatangaje ko uwo ari umwanya wo guha agaciro umurage abakurambere basize kandi na byo ari urwego rw’ubutwari. (...)
Ku mugoroba w’igitaramo cy’amagaju cyo kwibuka intwari, kuri uyu wa kane tariki ya 31 Mutarama, kuri Stade nto i Remera, Minisitiri w’intebe Dr Pierre Damien Habumuremyi yatangaje ko kurata, kwizihiza no kwibuka intwari z’igihugu ari umwanya wo gutoza abakiri bato kugera ikirenge mu cy’intwari z’u Rwanda.
Minisitiri w’intebe Dr Pierre Damien Habumuremyi witabiriye igitaramo cy’intwari yatangaje ko uwo ari umwanya wo guha agaciro umurage abakurambere basize kandi na byo ari urwego rw’ubutwari. Yagize ati “Iki gitaramo kiri muri bimwe mu bikorwa byatekerejwe ngo gifashe Abanyarwanda kwizihiza neza umunsi w’intwari. Kwizihiza, kurata no kwibuka ibikorwa by’intwari ni byo bitumye twicara hano. Iyo wibutse ukanashima ibikorwa n’ibitekerezo ndashyikirwa byaranze intwari zacu twibuka uyu munsi, si umuhango gusa kuko ari ugutoza abakiri bato ndetse n’abakuze kugera ikirenge mu cy’intwari.” Asaba Abanyarwanda bose kudahemukira ibikorwa by’intwari z’u Rwanda buri wese agaharanira gukora neza kandi bagakunda igihugu cyabo.
Minisitiri w’Umuco na Siporo Mitali Protais yatangaje ko iki gitaramo ari ku nshuro ya kabiri kibaye ariko kubera umusaruro kimaze gutanga kizajya kiba buri mwaka. Agaruka ku nsanganyamatsiko yahawe uyu mwaka “Ubutwari ni ishingiro ry’agaciro n’iterambere”, ko iganisha ku cyerekezo igihugu cyihaye cyo kwihesha agaciro no kwigira. Yatangaje kandi ko ku munsi w’igitaramo nk’uyu ari uwo kwibuka n’izindi ntwari zakoze ibikorwa by’indashyikirwa ku gihugu kandi ko n’ibikorwa bya buri munsi biranga ubutwari.
Kanyemera Augustin umwe mu bana barokotse ubwicanyi bwakorewe abanyeshuri b’i Nyange, na bo bari bitabiriye igitaramo, asaba urubyiruko kuzirikana ku butwari kuko ari ryo shingiro ryo kubaka igihugu. Ati “Nta muntu ushobora kubaka igihugu cyangwa kugiteza imbere adashingiye ku bwitange cyangwa ku butwari, kuko ari bwo shingiro ry’ejo hazaza.” Asaba abakuze na bo gukoresha ubunararibonye bafite bafasha abakiri bato gusigasira umuco w’ubutwari kandi bakabera abana urugero rwiza kugira ngo babasigire umurage mwiza.
Iki gitaramo cyitabiriwe n’abayobozi b’Inteko Ishinga Amategeko imitwe yombi, abaminisitiri (MINEDUC, MINISANTE, MIFOTRA, MIDMAR, MINEAC, MYICT, Minisitiri muri Perezidansi ya Repubulika); umuyobozi w’Umujyi wa Kigali, abasenateri n’abadepite; abahagarariye amadini n’amatorero n’abandi.
Itorero ry’igihugu “Urukerereza” ryerekanye umukino ushushanya ubutwari bw’Abanyarwanda wiswe “Umurage ndangamirwa”.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Ibisakuzo
Mfite inka ni Rusimbukamigina:Imboni Nkubise agahini hasi nti bazimu nimuzuke:Imegeri Nyirandirima umugore munini yicariye icukiro :Ikiyege Nyirabazaza ntaruha: Inkono ku mashyiga Twavamo umwe ntitwarya:Ishyiga ry’inyuma Akabingo nyamwishyigure:Ishyari Ni jye muzindutsi wa cyane nasanze agasaza n’agakecuru batanye ku munigo:Ikibando n’urugi Ngira imbuga nayiharuye ku ngoma ya Gahindiro n’ubu ntiramera akatsi:Ikiganza Rukara rwa Nzambe yaturuka mu marembo wayacekwa:Umubirigi […]
Ibisakuzo
Tora inkoni ntore indi tujye guhonda intanoga :Umusenyi Nagutera Mukara ikamwa ayera murumuna wa Muhoro :Umuyenzi Kati papari kati pa, inzibukira nayikuye kwa Rwamugenzi: Inkoko mu kigega kirimo ubusa Kati parara kati pa: Ifaranga ku meza Mfite abakobwa kuva ku ngoma ya Gahindiro n’ubu ntibararamukanya:Inkombe z’uruzi So na data ko bava inda imwe batanijwe n’iki ?:Inkombe […]
Ibisakuzo
Bagatake bagasamaze bakabihise ubwiza bwako: Imanzi mu maribori Bagiteye icumu gicumba umwotsi:Ikinyugunyugu Nkubise ikimuga mbura urujyo:Umusuzi Rupfupfu yarapfuye asiga undi Rupfupfu :Umugezi utemba ugasiga amabuye Iwacu duteze ingori twese: Umugengararo w’amasaka Kanyonyomba.:Umugezi utemba Igiti kinini ruhumbanyoni :Inkono ivugirwamo umutsima Kibamba imennye urugo: Umucaca Karisha gapfukamye : Inda mu mutwe Kiza abayumbu mu rugo: […]
Ibisakuzo
Ni jye muzindutsi wa cyane nasanze agasaza n’agakecuru batanye ku munigo: Ikibando n’urugi Ngira imbuga nayiharuye ku ngoma ya Gahindiro n’ubu ntiramera akatsi:Ikiganza Rukara rwa Nzambe yaturuka mu marembo wayacekwa:Umubirigi Imisozi yarahiye isiga inkuba n’imiheto:Igitare Nyirabazaza ntaruha: Inkono ku mashyiga Twavamo umwe ntitwarya:Ishyiga ry’inyuma Akabingo nyamwishyigure:Ishyari Hirika i Kanombe:Igitoki mu rwina Mfite inka ni Rusimbukamigina:Imboni […]
Ibisakuzo
JyeweNyirankaragontabwonduhaakabuno:Inkonokumashyiga Mfiteibitiimiziyabyoyakuzeijyahejuru, amashamiyabyoarebahasi:Ubwanwa I Burundi n’iBunyabungounamaniimwe: Inkonokuziko Seheneagiyeiwabo:Inturo mu rutare Zirakutsezisigamwerukuiriba:Inyamanza Twavamoumwentitwarya:Ishyigary’inyuma WikozehasiwikozehejuruntuzabonaishinyayaDede:Ishinyay’urukwavu. Naguteraishongashonganaguteraikikakikanaguteraakantukabaiwanyuwakamenyankaguhemba:Ishenyiy’intorezo Rutambamiramabareimfiziy’amagurumenshi:Ikigega Dupfunyetudupfunyike bene urugobataraza:Udukongorwatw’imisigati
Ibisakuzo
Yabwiye benshi bamwe barinanirwa: Umwarimu Uwagaca yaba ari umugabo :Kubuza umuryi kurya Abambarantama ba Ntaragonda batwara amacumu bayacuritse;Imirizo y’inka Aho wakabona kagutera guseka:Ikigori Amasaka y’i Burundi atukura ateze:Amaguru y’inkware Nabyaye abakobwa benshi uwapfuye ijisho muri bo abatanga gusabwa:Inopfu Ndimugufi nahinaso :Icyanzu Nkubise ikimuga mbura urujyo:Umusuzi Nagutera uruyongoyongo rwa Nyirabaha rwimiye i Nduga rukabyarira i Nduga:Uruzi Ndica […]
Ibisakuzo
Ngiyenambayeubusandiakanangarukanarabyayekandinambaye:Ikigori Naguterauruzunguzunguuruzungurizamurizorwagiyeguhahiraabanarukararirana:Ikinyabwoya Isukairokoyeniyoihinganeza:IkinwacyaNyirabarazana Indigitagitakaintahiray’urugo:Ikijumba Ngiyenambayeubusandiakanangarukanarabyayekandinambaye:Ikigori Ngiye mu mpingambonaabagenzibeza:Imegeri MpuyenaMugara:Ikinyabwoya Nteyeintobohakuryay’uruzinteraindihakunozihuyeziraganira:Imfubyi Zikutsezerainzara:Imfunzo AbambaribaRuhindabambariyeinzogeraikuzimu:Imigoziy’ibijumba BihembyiheruimfiziyaBigutu:Imiduha
IBISAKUZO
Aka kagabo ni gato ariko kakwirukana so-Uruyuki – Ivubi. Buhiri bwa Kamango yakubitaga so amuruta ?-Uruyuki. Gacika gasubiraho-Urwara. Ibuka hakurya-Utuzu tw’abashumba. Igira inyuma y’inzu uce inkoni y’umuze n’umunzenzi-Urusogo n’urusogi. Kajugujugu ka Kamatankoni mu kugukubita yarakuneshaga-Uruyuki. Karusha umuntu kurunga-Uruyuki. Katemba igogo-Uturaso ku murundi. Kwa Bukoco barakocagurana-Urusyo n’ingasire. Mweru n’iyayo-Urusyo n’ingasire. Nagutera Rutare rwa Sebayanda rwasa ingimagihumbi-Urusyo. […]
Ibisakuzo
Kati pooo ! kati paaa, mukuru wayo ati reka:Akabuye gahonze isuka akandi kakayigorora Ni jye muzindutsi wa cyane nasanze kwa Bucyucyu bacyugarite:Akabuno k’imfizi Akavumu k’iwacu ni Mbimburamahina:Akabehe baraguriraho Gihegege mushiki wa Ntare:Akabeba mu buki Gaturutse ikuzimu gashyushye:Akana k’insina Nyirandirima aratwite:Akamuga karimo ibishyimbo Kabudugu:Akadiho k’imbwa Karimo muri ibyo:Akanigi mu ijosi Karavugira i Bumpanika:Akagasire ku rushyo Kabatama […]
Ibisakuzo
Ngiye nambaye ubusa ndi akana ngaruka narabyaye kandi nambaye:Ikigori Nagutera uruzunguzungu uruzungurizamurizo rwagiye guhahira abana rukararirana:Ikinyabwoya Isuka irokoye ni yo ihinga neza:Ikinwa cya Nyirabarazana Indigitagitaka intahira y’urugo:Ikijumba Ngiye nambaye ubusa ndi akana ngaruka narabyaye kandi nambaye:Ikigori Ngiye mu mpinga mbona abagenzi beza:Imegeri Mpuye na Mugara:Ikinyabwoya Nteye intobo hakurya y’uruzi ntera indi hakuno zihuye ziraganira:Imfubyi Zikutse […]


text:
Intumwa za Loni zibungabunga amahoro zasuye urwibutso rwa Gisozi
Muri gahunda yo guha icyubahiro inzirakarengane zazize Jenoside yakorewe Abatutsi mu 1994, kuri tariki ya 27 Gicurasi Abasirikari bakuru, Abapolisi, ndetse n’Abasivile bari mu mahugurwa y’Umuryango w’Abibumbye y’ibyumweru bibiri basuye urwibutso rwa Jenoside rwa Gisozi, kugira ngo barusheho kumenya amahano yagwiririye u Rwanda.
Abitabiriye ayo mahugurwa y’Umuryango w’Abibumbye baturuka mu bihugu bitandukanye, basuye urwibutso rwa Gisozi bagamije kurushaho kumva amateka yaranze u Rwanda kuva ku (...)
Muri gahunda yo guha icyubahiro inzirakarengane zazize Jenoside yakorewe Abatutsi mu 1994, kuri tariki ya 27 Gicurasi Abasirikari bakuru, Abapolisi, ndetse n’Abasivile bari mu mahugurwa y’Umuryango w’Abibumbye y’ibyumweru bibiri basuye urwibutso rwa Jenoside rwa Gisozi, kugira ngo barusheho kumenya amahano yagwiririye u Rwanda.
Abitabiriye ayo mahugurwa y’Umuryango w’Abibumbye baturuka mu bihugu bitandukanye, basuye urwibutso rwa Gisozi bagamije kurushaho kumva amateka yaranze u Rwanda kuva ku mwaduko w’abazungu kugeza ubwo genocide yakorerwaga abatutsi muri Mata 1994 mu Rwanda.
Mbere yo gutambagizwa inzu y’urwibutso babanje gushyira indabyo ku mva zishyinguyemo imibiri y’inzirakarengane igera ku 259,000, banafata umunota wo guceceka bibuka mu rwego rwo guha icyubahiro izo nzirakarengane.
Ubwo batemberezwaga mu rwibutso, basobanuriwe hifashishijwe inyandiko n’amashusho uko Abanyarwanda bari babanye kuva mbere y’ubukoloni, mu gihe ndetse na nyuma y’ubukoloni, kugeza igihe Jenoside yakorwaga, banabwirwa kandi uburyo guverinoma y’ubumwe ikomeje kuhangana n’ingaruka za Jenocide yunga Abanyarwanda binyujijwe muri gacaca.
Umwe mu bitabiriye ayo mahugurwa akaba ari n’umwarimu Carolyn Mcaskie aratangaza ko ibyo yabonye kuri uru Rwibutso bibabaje kandi ko bagomba kubyigiraho kugira ngo Jenoside itazagira n’ahandi iba ukundi.
Nkuko Umuyobozi w’Ikigo cy’Igihugu Gishinzwe gushakashaka kikanigisha ibijyanye no Kubungabunga Umutekano (Rwanda Peace Academy), Brig. Gen. Kabandana Innocent yabivuze, hari impamvu yihariye yatumye abitabiriye aya mahugurwa basura urwibutso rwa Gisozi.
Aya mahugurwa y’ibyumweru bibiri atangwa n’Umuryango w’Abibumbye, buri mezi atandatu, ubu ari kubera mu Rwanda kuri Lemigo Hotel muri wa Kigali aho agenerwa abasirikare bo mu rwego rwa Jenerali, Abapolisi b’aba Komiseri n’Abasivire bagamije gukora mu bikorwa byo kubungabunga umutekano ahavutse ibibazo. Mu bantu 26 bayitabiriye, harimo abanyarwanda 4.
Foto: Sonny Celestin Habimana
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Abagore barimo gutera imyenda amarangi. (Photo: N. Leonard)
Abagore bo mu Murenge wa Kivuruga mu Karere ka Gakenke bibumbiye mu ishyirahamwe batangiye kwiteza imbere batera imyenda amarangi. Batangaza ko mu gihe indi myenda icuyuka, ngo iyabo ifite umwihariko kuko idashobora gucuyuka.
Abo bagore bemeza amafaranga bakura muri ako kazi yunganira abagabo mu kwita kun go zabo bityo abagabo bakaba batakibasugura nka mbere bakirirwa mu rugo ntacyo binjiriza urugo.
Bagaragaza ko bahura n’ikibazo cyo kubona ibikoresho birimo amarangi n’ibindi bavangamo kuko bibasaba kujya mu gihugu cy’u Bugande kandi banakeneye ingendoshuri ahandi kugira ngo barebe uko babikora.
Ubushobozi buke basanga bukiri imbogamizi ibabuza gukora imyenda byinshi kugira ngo bgire icyo binjiza kigaragara; nk’uko abo bategarugori babishimangira.
Umushinga wa World Vision ukorera mu Murenge wa Kivuruga wabemereye inkunga utarashyira ahagarara uko ingana. Ariko, iyo nkunga itanga icyizere ko bagiye gukora neza nibaramuka bayicunze neza.


text:
Banyarwanda, Bavandimwe, Nshuti,
Muri iki gihe havugwa cyane ibibazo birebana n’imicungire ikwiriye kuvugururwa mu gihugu cyacu, twasanze ari ngombwa gushyiraho IJWI RYA RUBANDA, urubuga rudaheza, twese dushobora guhurizaho ibitekerezo byacu kugira ngo dushyireho fondasiyo ikomeye igomba kwubakirwaho demokarasi twifuza mu Rwanda.
Ijwi Rya Rubanda rero ni urubuga buri muntu wese ufite igitekerezo cyubaka, ashobora kugana kugira ngo agitange mu Kinyarwanda, mu kinyabupfura, mu bwitonzi no mu bwubahane, maze abandi babe bagira icyo bakivugaho kandi nawe atege amatwi abafite ibitekerezo bindi.
Si urwo gutukaniraho. Ni urugomba kuduhuza.
Buri wese ashobora kuvuga no kwandika akinigura. Ntawe uzanigwana ijambo mugihe azaba yubahiriza amategeko agenga uru rubuga.
Ijwi Rya Rubanda kandi ubu ni iradiyo buri wese muri twe ubishaka ashobora gukoresha ageza ku bandi banyarwanda amakuru, ibitekerezo, ibishimisha cyangwa se ibitera agahinda mu mibereho yacu ya buri munsi.
Twizeye ko izadufasha kubona icyo duhuriyeho, maze tukazashobora kubana mu Rwanda rwacu nta kwishishanya. Kwumvikana ku micungire ya kidemokarasi mu gihugu cyacu bizaturuka kuri twe twese. Tubyitabire rero. Maze uyu mwaka dutangiye wa 2012 uzarangire hari intambwe igaragara yatewe mu birebana n’ubwumvikane n’imibanire myiza y’abanyarwanda.
Ijwi Rya Rubanda.
Ukuboza 2011.


text:
Uwimana Doroteya, utuye mu murenge wa Rugarama akarere ka Burera, ufite imyaka 52 y’amavuko, avuga ko nubwo ageze mu zabukuru bitamubuza gukora imirimo isaba ingufu. Nyamara hari abo usanga bafite imyaka nk’iye ariko batashobora akazi akora.
Mu masaha ya nyuma ya saa yita tariki 20/5/2014 Uwimana arashishikaye ajya kuzana isima ivanze n’umucanga abyikoreye ku mutwe mu kijerekani gishaje ubundi akabihereza umufundi uri kubaka. Aho ni ku ishantiye ahari kubakwa Agakiriro, mu murenge wa Rugarama.
Kuri iyo shantiye abakorayo bose abaruta mu myaka. Kuko baba ari abayede ndetse n’abafundi bose biganjemo urubyiruko. Nubwo bigaragara ko ageze mu za bukuru, aracyafite imbaraga zo gukora akazi k’ubuyede.
Ikindi ni uko kuba ku ishantiye hakorera urubyiruko ari ibintu byumvikana kuko akazi kahakorerwa ko guponda isima yo kubakisha, kubaka, guhereza abafundi amatafari cyangwa se isima, bisaba ingufu.
Mukecuru Uwimana, ukorana n’urwo rubyiruko ku ishantiye, avuga ko akazi kose k’ubuyede urwo rubyiruko rukora, nawe agakora. Kandi ngo arabyishimira kuko yumva afite imbaraga zo gukora ako kazi.
Akazi uyu mukecuru akora si abakecuru bose bari mu kigero cye bagakora. Gusa ariko we avuga ko iyo umukecuru adafite ibibazo by’uburwayi akora.
Agira ati “Ubundi umukecuru, umubi ni uwarwaye cyangwa uwamugaye. Naho utaramugaye ufite akazi ko gukora, wakora.”
Mukecuru Uwimana ukora ako kazi k’ubuyede kuva mu gitondo saa moya kugeza nimugoroba saa kumi n’ebyiri. Ku munsi ahembwa amafaranga y’u Rwanda 1200 kimwe n’abandi bayede bakorera kuri iyo shantiye.
Avuga ko amafaranga akorera ayizigamira kandi akanakuraho ayo atungisha umugabo we ndetse n’abana be bane.
Agira ati “ (udufaranga nkura hano) nzajya ndatujyana kuri SACCO ubundi nguremo agahene ubundi n’abana barye.
Mukecuru Uwimana asanzwe ari umuhinzi. Avuga ko icyo agambiriye kandi ashyize imbere ari ukugera ku iterambere ngo niyo mpamvu yahisemo kujya yizigamira.
Uyu mukecuru kandi akomeza avuga ko ku ishantiye akoraho ariwe uhagarariye abagore ndetse n’abakobwa bahakora,kuko ariwe mukuru ngo arabahwitura bagakora bashishikaye.


text:
Nubwo Akarere ka Gicumbi, Umurenge wa Rutare ho mu Kagali ka Gasharu ari igicumbi cy’amateka yaranze Abami b’u Rwanda kuko hashyinguwe umubare munini w’Abami n’Abamikazi, bamwe mu bahaturiye bavuga ko hatagize igikorwa mu kubungabunga ayo mateka yazagera aho agasibangana.
Mu kiganiro n’ikinyamakuru Izuba Rirashe, bamwe mu baturage bo mu Murenge wa Rutare bagitangarije ko bimwe mu bigabiro by’Abami (ibiti binini usanga biteye ahashyinguye Umwami cyangwa Umwamikazi) usanga bigenda bisaza cyangwa bikarengerwa n’ibihuru kuko bitagira umuntu ubyitayeho. Aba baturage ariko baranasanga hakagombye gushyirwaho uburyo bwiza bwo gucunga aha hantu hakaba hagirwa agace ndangamurage.
Aganira n’iki kinyamakuru, umukecuru Nyirakarama Siteliya w’imyaka 80 uturiye ibigabiro by’Abami, yagitangarije ko aha hantu Abami bagiye bahatabarizwa (bahashyingurwa) ataravuka, ariko ko yiboneye n’amaso ye ugushyingurwa kwa Nyirayuhi.
Nyirakarama aragira ati "Aka gace kacu gashyinguyemo Abami bari indwanyi kuko indagu zavugaga ko bagomba gushyingurwa hakurwa y’uruzi rwa Nyabarongo. Ababyeyi bacu batubwiye ko bahazanwaga n’abiru. Umuturage ntiyahambaga yaherukaga acukura, ariko Nyirayuhi we bamuzana nari umwana mbireba n’amaso. Nka kiriya giti ureba ni icyatewe na Kigeli Ndabarasa ubwo yari amaze kwirukana Abahima, ari bwo berekezaga mu Nkole. Ababyeyi banjye baje muri iyi sambu nyuma yo kwirukanwa na Basebya ba Nyirantwali.”
Umukecuru Nyirakarama akomeza avuga ko ubwo bazaga gushyingura Umwami cyangwa Umwamikazi, bafataga inzu yari isanzwe ituwe bakayicukuramo imva, ariko ko mu guhamba nta muturage wabaga yemerewe kuhegera kuko na nyuma harindwaga bikomeye kugeza igihe inzu izashengukira.
Nyirakarama arakomeza agira ati "Ubwo bazanaga Umwamikazi Nyirayuhi baje kumushyingura, byabaye ngombwa ko bakura mu nzu uwitwaga Baziki, ariko iyo bagukuraga mu nzu washakirwaga indi yo guturamo. Mu gihe bari barangije kumushyingura bahateye igiti cy’umurinzi (umuko) Ino hashyinguye abami batandukanye barimo Kigeli IV Rwabugili, Mutara II Rwogera, Gahindiro Ka Mibambwe na Kigeri Ndabarasa, aho bagiye hejuru bashyiraho ibigabiro.”
Bagirishya Lucien wo mu Mudugudu wa Buyegero Akagari ka Gasharu ho mu Murenge wa Rutare, arasanga n’ubwo aya mateka yaranze Abami b’u Rwanda agenda asibangana, yakagombye gusigasirwa akaba yakifashishwa n’abakiri bato baza kuhasura no kumenya uburyo Abami b’u Rwanda cyane cyane abagize uruhare mu kurwagura bagiye bahashyingurwa.
Bagirishya aragira ati "Ahantu nk’aha hari Abami b’u Rwanda, ni agace ndangamurage. Hafashwe neza habyazwa umusaruro nk’uko tujya twumva ngo ingagi zikurura ba mukerarugendo. Hakagombye gushyirwaho urwego rushinzwe kuhitaho by’umwihariko hakazajya hanakorerwa isuku.”
Nk’uko bitangazwa n’undi muturage wo muri uyu Murenge wavutse muri 1963 witwa Ntahobadashyira Adiriyani, ibigabiro by’Abami ni ibiti bitangaje kuko usanga imbuto zabyo zihunguka ku buryo utabasha kuzitera, kandi ngo zimeze nk’utubuto tw’inyanya.
Ntahobadashyira akomeza avuga ko mu Bamikazi ababyeyi bamubwiye ko bahashyinguwe, harimo Nyirayuhi na Nyiratamba, ariko akaba nta Mwami w’Umushumi wahazanwaga icyo gihe.
Umunyamabanga Nshingwabikorwa w’Umurenge wa Rutare, Karyango Elise yatagangarije iki kinyamakuru ko bakoze ubuvugizi ku nzego zo hejuru bakanagerageza gushyira urwibutso ahashyinguye Umwami Rwabugili, ngo amateka aria ho atazasibangana.
Karyango aragira ati "Igikorwa cy’ibanze twakoze ni ukubanza kumenya aho hantu hagera kuri harindwi haterwa amaborune, bikaba binateganijwe ko abaturage bahatuye bazimurwa, kuko hari abo usanga ibigabiro by’Abami biri mu masambu yabo.
Umwanditsi: Nsengiyumva Fidèle


text:
Akarere ka Musanze kegukanye imyanya yombi ya mbere mu marushanwa y’imbyino zigezweho n’iza gakondo yabereye kuri stade Ubworoherane ari nayo yasoje amarushanwa yazengurukaga igihugu cyose, yateguwe muri gahunda ya Fespad.
Kuri uyu wa Kane tariki 28 Gashyantare 2013, bwo hasojwe amarushanwa yahereye kuwa mbere, itsinda ry’inzobere ryashyizweho n’abateguye Fespad ryazengurukaga igihugu cyose ritoranya amatorero n’abantu babyina ku giti cyabo bahiga abanndi mu kubyina imidiho ishingiye ku njyana gakondo no mu njyana zigezwe.
Mu Ntara y’Amajyaruguru ni imwe mu Ntara hatabonetse abarushanwa benshi ugereranije, kuko amatorero yitabiriye amarushanwa mu mbyino gakondo yari abiri gusa; Itorero Impeta y’Umuco ryaturutse mu Karere ka Musanze ni ryo ryabaye irya mbere, Itorero Urwibutso ryaserukiye Akarere ka Rulindo riba irya kabiri.
Naho amatsinda yahiganwe mu njyana zigezweho nayo yari babiri gusa; Strong Boys ry’i Musanze ryegukanye umwanya wa mbere, n’itsinda Impano Family ryo ryo mu Karere ka Rulindo riba irya kabiri.
Ababaye aba mbere muri buri cyiciro bahembwe ibihumbi 300, naho ababaye aba kabiri bahembwa ibihumbi 200; ay’imyanya ya gatatu yasubijweyo yose kuko habuze abayhiganwa.
Amatsinda yaturutse mu bihugu byo hanze nka Namibia, u Burundi na Repubulika Iharanira Demokarasi ya Congo nabo bashimishije abari bateraniye muri Stade Ubworoherane.
Bamwe mu bagize uruhare muri iri rushanwa
Abaturage bari bitabiriye ari benshi
Abakongomana babyina ibyino gakondo z'iwabo
Photos: Karekezi Parfait